དེར་ཟམ་གདོང་རིན་པོ་ཆེ་ལྟ་བུ་ཆོས་ཀྱི་གོ་གནས་མཐོ་བོ་དང་ཆབ་སྲིད་གོ་གནས་མཐོ་བོ་ཡོད་པའི་གང་ཟག་ཞིག་ལ་རྒྱ་ནག་ཏུ་ཕེབས་པར་ལས་སྣེ་གཙོ་བོའི་མོས་མཐུན་མེད་པདང་གནས་བཤད་ཡིག་ཆ།དེ་བཞིན་ཕེབས་དགོས་པའི་རྒྱུ་མཚན་དངོས་ཡོད་དེ་མེད་པ་ཡིན་ན་རྒྱ་ནག་ཏུ་ཕེབས་མི་ཐུབ་པ་ཁོང་ཚོས་བཟོ་ཐུབ།དེའི་ཕྱིར་ཁོང་རྒྱ་ནག་ཏུ་ཕེབས་པ་ཡིན་དུས་ཡང་ན་ཁོང་རྒྱ་ནག་དབུ་ཁྲིད་མཉམ་དུ་འབྲེལ་བ་ཡོད་པ་ཡིན་པ་དང་ཡང་ན་འགྲུལ་བཞུད་དེ་གཞུང་གི་དོན་དག་ཆེད་དུ་ཡིན་པས་ཁོང་ལ་ཡོང་ཆོག་པའི་དག་མཆན་ལག་འཁྱེར་ཐོབ་པ་ཡིན་སྲིད།མཐོང་སྣང་ལ་དོན་གཉིས་པ་དེ་ཡིན་སྲིད་གང་ཡིན་ཟེར་ན་གྲྭ་པ་དགུང་ལོ་ཆེན་པོ་ཡོན་ཏན་དང་ལྡན་པ་ཁོང་ལྟ་བུ་སྒེར་གྱི་ཆེད་དུ་རྒྱ་ནག་ཏུ་ཕེབས་ནས་སོ་སོའི་ནང་མི་ཐུག་འཕྲད་གནང་ཏེ་གཞན་གང་ཡང་མི་གནང་སྲིད་དམ།གལ་ཏེ་འདི་ཁོང་གི་སྒེར་གྱི་འཁོར་ཞག་ཡིན་པ་ཡིན་ན་རྒྱ་གཞུང་ལ་ཁ་གཏད་ཀྱི་ཕྱོགས་སུ་ལང་མཁན་ཆབ་སྲིད་པ་ཞིག་ལ་གང་འདྲ་རྒྱ་གཞུང་གིས་ཆོག་མཆན་ཐོབ་ཐུབ།